Kommissionens afgørelse om oprettelse af en rådgivende komité for korn


Avis juridique important

|

32003D0686

2003/686/EF: Rådets afgørelse af 22. september 2003 om beskikkelse af et medlem af Regionsudvalget

EU-Tidende nr. L 250 af 02/10/2003 s. 0023 - 0023

Rådets afgørelseaf 22. september 2003om beskikkelse af et medlem af Regionsudvalget(2003/686/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstillingen fra Tysklands regering, ogud fra følgende betragtninger:(1) Medlemmerne af og suppleanterne til Regionsudvalget blev beskikket ved Rådets afgørelse 2002/60/EF af 22. januar 2002(1).(2) Der er blevet en plads ledig som medlem af Regionsudvalget, efter at Jürgen GNAUCK, er trådt tilbage, hvilket Rådet blev underrettet om den 8. juli 2003 -TRUFFET FØLGENDE AFGØRELSE:Eneste artikelHans KAISER, Minister für Bundes- und Europaangelegenheiten in der Staatskanzlei und Bevollmächtigter beim Bund Thüringer Staatskanzlei, beskikkes som medlem af Regionsudvalget som efterfølger for Jürgen GNAUCK, for den resterende del af dennes mandatperiode, dvs. indtil den 25. januar 2006.Udfærdiget i Bruxelles, den 22. september 2003.På Rådets vegneF. FrattiniFormand(1) EFT L 24 af 26.1.2002, s. 38.


title: 2007/539/EF: Kommissionens afgørelse af 4. juli 2007 om afslutning af antidumpingproceduren vedrørende importen af visse kamerasystemer med oprindelse i Japan

text:
               31.7.2007

               DA

               Den Europæiske Unions Tidende

               L 198/32

      KOMMISSIONENS AFGØRELSE

   af 4. juli 2007
   om afslutning af antidumpingproceduren vedrørende importen af visse kamerasystemer med oprindelse i Japan
   (2007/539/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (grundforordningen), særlig artikel 9,
   efter høring af det rådgivende udvalg, og
   ud fra følgende betragtninger:
   A.   NÆRVÆRENDE UNDERSØGELSE

               (1)

               Kommissionen modtog den 4. april 2006 en klage, hvori det blev gjort gældende, at visse kamerasystemer med oprindelse i Japan blev indført til skadevoldende dumpingpriser.

               (2)

               Klagen blev indgivet af Grass Valley Nederland BV på vegne af producenter i Fællesskabet, der tegner sig for en betydelig del af Fællesskabets produktion af visse kamerasystemer, jf. grundforordningens artikel 4, stk. 1, og artikel 5, stk. 4.

               (3)

               Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge heraf, hvilket blev anset for tilstrækkeligt til at gøre det berettiget at indlede en antidumpingprocedure.

               (4)

               Kommissionen offentliggjorde en meddelelse (indledningsmeddelelsen) i Den Europæiske Unions Tidende
                   (2) om indledning af en antidumpingprocedure vedrørende importen til Fællesskabet af visse kamerasystemer med oprindelse i Japan, som i øjeblikket tariferes under KN-kode ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 og 8543 70 90 (KN-koder siden 1. januar 2007).

               (5)

               I indledningsmeddelelsen defineres den pågældende vare »visse kamerasystemer med oprindelse i Japan« som bestående af:

                           a)

                           et kamerahoved:

                                       i)

                                       med integreret søger, søgertilslutning eller mulighed for tilslutning

                                       ii)

                                       med integreret optisk enhed, frontmodul eller en lignende anordning (se beskrivelsen nedenfor), tilslutning eller mulighed for tilslutning

                                       iii)

                                       enten i et stykke med et kamerahoved og adapter i ét hus eller hver for sig

                           b)

                           en kameraadapter. Denne kan eventuelt være integreret i kamerahovedet

                           c)

                           en optisk enhed, et frontmodul eller en lignende anordning med en eller flere billedsensorer med et lysfølsomt scannerfelt med en diagonal svarende til eller større end 6 mm. Denne kan eventuelt være integreret i kamerahovedet

                           d)

                           en kamerasøger. Denne kan eventuelt være integreret i kamerahovedet

                           e)

                           en basisstation eller kamerastyringsenhed (CCU), der er forbundet med kameraet via et kabel eller på anden måde, f.eks. ved en trådløs forbindelse

                           f)

                           et styrepanel (OCP) eller tilsvarende til kameraindstilling (dvs. til justering af farve og blænder) på enkelte kameraer

                           g)

                           et hovedstyrepanel (MCP) eller en master setup unit (MSU) med angivelse af oplysninger for hvert kamera, til oversigt over og justering af flere fjernstyrede kameraer

                           h)

                           en adapterenhed til objektiver indbygget i hus, som f.eks. en stor objektivadapter eller SuperXpander, som gør det muligt at anvende håndholdte kamerasystemer sammen med objektiver indbygget i hus

                     importeret enten samlet eller separat, og med oprindelse i Japan.
               Kamerasystemerne skal ikke nødvendigvis altid omfatte alle de ovennævnte komponenter.
               De forskellige ovennævnte komponenter (bortset fra kamerahovedet) af et kamerasystem kan ikke fungere separat og kan kun anvendes inden for en bestemt producents kamerasystem.
               Objektiver og recordere, som ikke er indbygget i samme hus som et kamerahoved, indgår ikke i definitionen af den pågældende vare.
               Den pågældende vare kan anvendes til fjernsynsudsendelse, indsamling af nyheder, digital filmproduktion eller andre professionelle anvendelser. Sidstnævnte omfatter (men er ikke begrænset til) anvendelse af disse systemer til udarbejdelse af undervisnings- og underholdningsmateriale, reklamer og dokumentarfilm, både til intern og ekstern distribution.

               (6)

               Varen, der er omfattet af Rådets forordning (EF) nr. 2042/2000, (3) dvs. fjernsynskamerasystemer med oprindelse i Japan, tariferes i øjeblikket under KN-kode ex 8525 80 19, ex 8528 49 35, ex 8528 49 91, ex 8528 59 90, ex 8529 90 92, ex 8529 90 97, ex 8537 10 91, ex 8537 10 99 og 8543 70 90 (KN-koder siden 1. januar 2007), er fuldt ud omfattet af ovenstående varedefinition. I december 2006 bekræftede Rådet ved forordning (EF) nr. 1910/2006 (4) disse foranstaltninger i forbindelse med en udløbsundersøgelse i overensstemmelse med grundforordningens artikel 11, stk. 2 (oprindelige foranstaltninger). De oprindelige foranstaltninger behandles i Rådets forordning (EF) nr. 906/2007 (5).

               (7)

               Kommissionen underrettede officielt de eksporterende producenter, importører og importør- og eksportørsammenslutninger, som den vidste var berørt af sagen, repræsentanterne for det pågældende eksportland, brugerne, forbrugerorganisationerne og klageren, producenterne i Fællesskabet, om indledningen af undersøgelsen. De berørte parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen, og der blev sendt et spørgeskema til alle de berørte parter.

         B.   TILBAGETRÆKNING AF KLAGEN OG AFSLUTNING AF PROCEDUREN

               (8)

               Ved brev af 12. april 2007 til Kommissionen trak Grass Valley Nederland BV officielt sin klage tilbage.

               (9)

               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse.

               (10)

               Kommissionen fandt, at proceduren burde afsluttes, da undersøgelsen ikke havde vist, at en sådan afslutning ikke vil være i Fællesskabets interesse. De berørte parter blev underrettet og fik lejlighed til at fremsætte bemærkninger. Der blev ikke modtaget nogen bemærkninger, hvoraf det fremgik, at en sådan afslutning ikke ville være i Fællesskabets interesse.

               (11)

               Kommissionen konkluderer derfor, at antidumpingproceduren vedrørende importen til Fællesskabet af visse kamerasystemer med oprindelse i Japan bør afsluttes uden indførelse af antidumpingforanstaltninger.

               (12)

               Foranstaltningerne i denne beslutning er i overensstemmelse med udtalelse fra det rådgivende udvalg —

         TRUFFET FØLGENDE AFGØRELSE
   Eneste artikel
   Antidumpingproceduren vedrørende importen til Fællesskabet af visse kamerasystemer med oprindelse i Japan afsluttes.

      Udfærdiget i Bruxelles, den 4. juli 2007.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

      (2)  EUT C 117 af 18.5.2006, s. 8.

      (3)  EUT L 244 af 29.9.2000, s. 38. Senest ændret ved forordning (EF) nr. 1909/2006 (EUT L 365 af 21.12.2006, s. 1).

      (4)  EUT L 365 af 21.12.2006, s. 7.

      (5)  Se side 1 i denne EUT.


title: Kommissionens afgørelse af 17. december 2009 om godkendelse af en sundhedsanprisning vedrørende virkningerne af vandopløseligt tomatkoncentrat på trombocytaggregation og om beskyttelse af data, som er omfattet af ejendomsrettigheder, i henhold til Europa-Parlamentets og Rådets forordning (EF) nr. 1924/2006 (meddelt under nummer K(2009) 10113) (EØS-relevant tekst)

text:
               18.12.2009

               DA

               Den Europæiske Unions Tidende

               L 336/55

      KOMMISSIONENS AFGØRELSE

   af 17. december 2009
   om godkendelse af en sundhedsanprisning vedrørende virkningerne af vandopløseligt tomatkoncentrat på trombocytaggregation og om beskyttelse af data, som er omfattet af ejendomsrettigheder, i henhold til Europa-Parlamentets og Rådets forordning (EF) nr. 1924/2006
   (meddelt under nummer K(2009) 10113)
   (Kun den engelske udgave er autentisk)
   (EØS-relevant tekst)
   (2009/980/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 18, stk. 4, og
   ud fra følgende betragtninger:

               (1)

               I henhold til forordning (EF) nr. 1924/2006 er sundhedsanprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger.

               (2)

               Forordning (EF) nr. 1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlemsstats nationale kompetente myndighed. Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (EFSA), i det følgende benævnt »autoriteten«.

               (3)

               Efter at have modtaget en ansøgning skal autoriteten straks underrette de øvrige medlemsstater og Kommissionen og desuden afgive udtalelse om den pågældende sundhedsanprisning.

               (4)

               Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse.

               (5)

               Med henblik på at fremme innovation er sundhedsanprisninger, der er baseret på nyligt udviklet videnskabelig evidens, og/eller for hvilke der anmodes om beskyttelse af data, som er omfattet af ejendomsrettigheder, omfattet af en fremskyndet godkendelsesprocedure. Hvis Kommissionen efter anmodning fra ansøgeren om beskyttelse af data, som er omfattet af ejendomsrettigheder, agter at begrænse anvendelsen af sådanne data til fordel for ansøgeren, skal denne begrænsning udløbe efter fem år, jf. artikel 21 i forordning (EF) nr. 1924/2006.

               (6)

               Som opfølgning på en ansøgning, som Provexis Natural Products Ltd indgav den 7. januar 2009 i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af vandopløseligt tomatkoncentrat (WSTC) I og II på trombocytaktiviteten hos sunde personer (spørgsmål nr. EFSA-Q-2009-00229) (2). Den af ansøgeren foreslåede anprisning havde følgende ordlyd: »Hjælper til at opretholde en sund blodgennemstrømning og fremmer cirkulationen«.

               (7)

               Den 28. maj 2009 modtog Kommissionen og medlemsstaterne den videnskabelige udtalelse fra autoriteten, som konkluderede, at der på grundlag af de fremlagte oplysninger var fastslået en årsagssammenhæng mellem indtagelse af WSTC I og II og bidrag til opretholdelse af en normal trombocytaggregation. Anprisningen bør, med en ændret formulering, under hensyntagen til især kravet i artikel 5, stk. 2, i forordning (EF) nr. 1924/2006 anses for at opfylde kravene i forordning (EF) nr. 1924/2006 og bør optages på EU-listen over tilladte anprisninger.

               (8)

               Et af målene med forordning (EF) nr. 1924/2006 er at sikre, at sundhedsanprisninger er sandfærdige, klare, pålidelige og anvendelige for forbrugeren, og i den forbindelse at formuleringen og præsentationen af sundhedsanprisninger tages i betragtning. Anprisninger, der anvendes af ansøgeren, og som i kraft af deres formulering har samme betydning for forbrugerne som en godkendt sundhedsanprisning, idet de viser den samme sammenhæng mellem en fødevarekategori, en fødevare eller en af dens bestanddele og sundhed, bør derfor også være omfattet af de samme anvendelsesbetingelser, jf. bilaget til denne afgørelse.

               (9)

               Autoriteten bemærkede i sin udtalelse, at den ikke ville have kunnet drage sin konklusion uden at have taget de ni undersøgelser, som ansøgeren havde angivet som værende omfattet af ejendomsrettigheder, i betragtning.

               (10)

               Efter at have modtaget autoritetens udtalelse henvendte Kommissionen sig til ansøgeren igen for at få uddybet den begrundelse, der var givet vedrørende de ni undersøgelser, som var angivet som værende omfattet af ejendomsrettigheder, navnlig vedrørende den »eneret på at kunne henvise«, der henvises til i artikel 21, stk. 1, litra b), i forordning (EF) nr. 1924/2006. Alle oplysninger, der er fremlagt af ansøgeren til begrundelse af anmodningen, er blevet gennemgået. Hvad angår de syv ikke offentliggjorte undersøgelser anses kravene i artikel 21, stk. 1, i forordning (EF) nr. 1924/2006 for at være opfyldt. De videnskabelige data og andre oplysninger i disse syv undersøgelser må derfor i fem år efter godkendelsesdatoen ikke anvendes til fordel for en efterfølgende ansøger, jf. betingelserne i forordningens artikel 21, stk. 1. For de to undersøgelser, som var blevet offentliggjort forud for indgivelsen af ansøgningen om godkendelse af sundhedsanprisningen (3), vurderes det, at eftersom undersøgelserne er blevet offentliggjort og gjort tilgængelige i det offentlige domæne, er der ikke grundlag for at anmode om beskyttelse af dem i henhold til målene med forordning (EF) nr. 1924/2006, som blandt andet er at beskytte den investering, som produktudviklere foretager ved indsamling af oplysninger og data til støtte for en ansøgning, der indgives i henhold til samme forordning, og anmodningen bør derfor ikke imødekommes.

               (11)

               De bemærkninger fra ansøgeren, som Kommissionen har modtaget i overensstemmelse med artikel 16, stk. 6, i forordning (EF) nr. 1924/2006, er taget i betragtning ved fastsættelsen af foranstaltningerne i denne afgørelse.

               (12)

               Medlemsstaterne er blevet hørt —

         VEDTAGET FØLGENDE AFGØRELSE:
   Artikel 1
   Den i bilaget til nærværende afgørelse angivne sundhedsanprisning optages på den i artikel 13, stk. 3, i forordning (EF) nr. 1924/2006 omhandlede EU-liste over tilladte anprisninger.
   Artikel 2
   De videnskabelige data og andre oplysninger i de i bilaget til denne afgørelse angivne undersøgelser må i fem år efter godkendelsesdatoen kun anvendes til fordel for ansøgeren, jf. betingelserne i artikel 21, stk. 1, i forordning (EF) nr. 1924/2006.
   Artikel 3
   Denne afgørelse er rettet til Provexis Natural Products Ltd, Thames Court, 1 Victoria Street, Windsor, Berkshire, SL4 1YB, Det Forenede Kongerige.

      Udfærdiget i Bruxelles, den 17. december 2009.

            På Kommissionens vegne

         Androulla VASSILIOU

            Medlem af Kommissionen

      (1)  EUT L 404 af 30.12.2006, s. 9.

      (2)  EFSA Journal (2009) 1101, s. 1.

      (3)  O’Kennedy, N., Crosbie, L., Whelam, S., Luther, V., Horgan, G., Broom, J.I., Webb, D.J., og Duttaroy, A.K.: Effects of tomato extract on platelet function: a double-blinded crossover study in healthy humans, American Journal of Clinical Nutrition, 2006 vol. 84, s. 561, og O’Kennedy, N., Crosbie, L., van Lieshout, M., Broom, J.I., Webb, D.J., og Duttaroy, A.K.: Effects of antiplatelet components of tomato extract on platelet function in vitro and ex vivo: a time-course cannulation study in healthy humans. American Journal of Clinical Nutrition, 2006, vol. 84, s. 570.

      BILAG

                  Ansøger — adresse

                  Næringsstof, andet stof, fødevare eller fødevarekategori

                  Anprisning

                  Betingelser for anvendelsen af anprisningen

                  Betingelser og/eller begrænsninger for anvendelsen af fødevaren og/eller supplerende erklæringer eller advarsler

                  Data, som er omfattet af ejendomsrettigheder og kun må anvendes til fordel for ansøgeren

                  EFSA-udtalelse

                  Provexis Natural Products Ltd, Thames Court, 1 Victoria Street, Windsor, Berkshire, SL4 1YB, Det Forenede Kongerige

                  Vandopløseligt tomatkoncentrat (WSTC) I og II

                  Vandopløseligt tomatkoncentrat (WSTC) I og II hjælper til at opretholde en normal trombocytaggregation, hvilket bidrager til en sund blodgennemstrømning

                  Forbrugerne informeres om, at den gavnlige effekt opnås ved en daglig indtagelse af 3 g WSTC I eller 150 mg WSTC II i op til 250 ml frugtsaft, aromatiserede drikkevarer eller yoghurtdrikke (dog ikke højpasteuriserede produkter)

                              1.

                              O’Kennedy, N., Crosbie, L., van Lieshout, M., Broom, J.I., Webb, D.J., og Duttaroy, A.K., 2003a. Persistence of the antiplatelet effect of a single dose of WSTC equivalent to 2 fresh tomatoes over a 24-hour timecourse. Dok. nr. 02/0269

                              2.

                              O’Kennedy et al., 2003b: A 42-day randomised, controlled and double-blinded crossover study to evaluate effects of daily WSTC consumption on platelet function, coagulation and some baseline CVD risk markers. Dok. nr. 03/0177.

                              3.

                              O’Kennedy et al., 2005: Effects of overconsuming Sirco®, a one-a-day fruit juice drink containing 12g/L WSTC, on platelet function in healthy subjects. Dok. nr. 05/S0802/77.

                              4.

                              O’Kennedy et al., 2006c: A pilot study to compare the antiplatelet effects of WSTC in healthy subjects, after consumption in two different food matrices. Dok. nr. 06/S0802/60.

                              5.

                              O’Kennedy et al., 2007: A randomised, controlled and double-blinded crossover study to compare the antiplatelet effects of three different formats of WSTC in healthy humans. Dok. nr. 07/S0801/13.

                              6.

                              Song, V., Sheddon, A., Horgan, G., og O’Kennedy, N.: Anticoagulatory and antiinflammatory activities of WSTC in platelets and endothelial cells. Manuskript til fremlæggelse; 2008

                              7.

                              Zhang, F., Song, V., Neascu, M., Crosbie, L., Duncan, G., Horgan, G., de Roos, B., og O’Kennedy, N.: Flow cytometric and proteomic studies examining the effects of WSTC on platelet function in vitro. Ikke offentliggjort, 2007/08.

                  Q-2009-00229


title: 2009/194/EF: Europa-Parlamentets afgørelse af 22. april 2008 om decharge for gennemførelsen af Den Europæiske Unions almindelige budget for regnskabsåret 2006, Sektion VII — Regionsudvalget

text:
               31.3.2009

               DA

               Den Europæiske Unions Tidende

               L 88/83

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af Den Europæiske Unions almindelige budget for regnskabsåret 2006, Sektion VII — Regionsudvalget
   (2009/194/EF)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (C6-0368/2007) (2),
   der henviser til Regionsudvalgets årsberetning til dechargemyndigheden om de interne revisioner, der er foretaget i 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (3) og dens særberetninger med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0095/2008),

               1.

               meddeler Regionsudvalgets generalsekretær decharge for gennemførelsen af Regionsudvalgets budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 273 af 15.11.2007, s. 1.

      (4)  EUT C 274 af 15.11.2007, s. 130.

      (5)  EFT L 248 af 16.9.2002, s. 1.
    ---documentbreak---

               31.3.2009

               DA

               Den Europæiske Unions Tidende

               L 88/84

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2006, Sektion VII — Regionsudvalget
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (C6-0368/2007) (2),
   der henviser til Regionsudvalgets årsberetning til dechargemyndigheden om de interne revisioner, der er foretaget i 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (3) og dens særberetninger med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0095/2008),

               1.

               bemærker, at Regionsudvalgets disponible forpligtelsesbevillinger i 2006 samlet udgjorde 74 391 953,27 EUR (i 2005 69 570 456,32 EUR), med en udnyttelsesgrad på 97,94 %;

               2.

               bemærker, at Regionsudvalgets årsregnskab for regnskabsåret 2006 efter indførelsen af periodiseringsprincippet pr. 1. januar 2005 udviser et negativt resultat (8 306 761 EUR) og identiske beløb i aktiver og passiver (101 124 165 EUR);

               3.

               glæder sig over, at der i december 2007 blev undertegnet en ny administrativ samarbejdsaftale mellem EØSU og Regionsudvalget for perioden 2008-2014; er overbevist om, at samarbejdet mellem de to institutioner vil være en økonomisk fordel for de europæiske skatteydere;

               4.

               glæder sig over, at de to udvalg klart har forpligtet sig til at stræbe efter en harmonisering af deres interne kontrolstandarder på grundlag af bedste praksis samt alle andre relevante finansielle procedurer vedrørende Den Fælles Tjeneste;

               5.

               bemærker, at de vigtigste områder (infrastruktur, it og telekommunikation samt oversættelse, herunder produktion af dokumenter) i henhold til den nye aftale stadig er Den Fælles Tjenestes ansvar, mens et begrænset antal tjenester afkobles, som f.eks. interne tjenester, socio-medicinske tjenester, biblioteket og pre-press;

               6.

               fastholder dog, at denne afkobling skal være budgetneutral, og henstiller til de to udvalg at foretage en fælles analyse som led i midtvejsevalueringen for at vurdere, hvorvidt dette skift i ressourcer har været gavnligt for begge parter; opfordrer de to udvalg til at holde det underrettet om minisamarbejdsaftalerne inden for de områder, der er berørt af afkoblingen;

               7.

               henviser til Revisionsrettens bemærkninger i punkt 10.19 i ovennævnte årsberetning om, at der blev konstateret forvaltnings- og kontrolsvagheder i forbindelse med proceduren for indkøb; bemærker med bekymring den høje andel af forhandlingsprocedurer, i stedet for indkaldelse af bud, inden for de samlede udgifter til indkøb; glæder sig imidlertid over oplysningerne fra Den Fælles Tjeneste om, at der for de fleste bygningsrelaterede tjenester, der tidligere var blevet tildelt efter forhandlingsproceduren, er indgået nye kontrakter efter indkaldelse af bud, eller udbudsprocedurerne er i gang;

               8.

               glæder sig i den forbindelse over, at der inden for Den Fælles Tjeneste er oprettet en Kontraktenhed, der yder bistand til alle operationelle afdelinger i Den Fælles Tjeneste på indkøbsområdet; bemærker, at Den Fælles Tjenestes Kontroltjeneste er blevet overført til de enkelte udvalgs egne tjenester;

               9.

               bemærker, at ifølge Den Fælles Tjenestes svar på ordførerens spørgeskema er 92 % af udvalgets samlede lokalekapacitet nu besat efter overtagelsen af Remorqueur- og Van Maerlant-bygningen, og deres lokalebehov er dækket for de kommende år;

               10.

               bemærker, hvad angår renoveringen af indgangshallen i Montoyer-bygningen, at EØSU's interne revisor i sin rapport konkluderede, at der efter hans mening ikke var elementer, der gik i retning af, at en ordning om dagbøder for forsinket levering af renoveringen af indgangshallen til Montoyer-bygningen ikke skulle kunne forsvares; understreger, at denne rapport er blevet sendt til OLAF, og at den, så vidt EØSU og Regionsudvalget ved, ikke har medført nogen opfølgning;

               11.

               bemærker med tilfredshed, at kontroltjenesten i 2006 blev overført fra Enheden for Budget og Finans til Generel Administration med henblik på yderligere at understrege princippet om adskillelse af funktioner og denne tjenestes uafhængighed; bemærker endvidere, at Regionsudvalget mener, at det har gennemført et tilfredsstillende antal efterfølgende kontroller i 2006, og at det anmodede alle tjenester om at kontrollere 5 % af alle bilag i 2007; glæder sig over, at Revisionsudvalget har forhøjet ressourcerne og kapaciteten i finanskontroltjenesten væsentligt;

               12.

               mener, det er vigtigt, at den kontrol, der gennemføres af f.eks. anvisningsberettigede, kontrollører og revisorer, er tilstrækkelig rigorøs; understreger i den forbindelse betydningen af et tilstrækkeligt antal stikprøveundersøgelser i alle sektorer i tilknytning til de få strategiske undersøgelser, der udgør en høj risiko;

               13.

               henviser til Revisionsrettens bemærkning i punkt 10.23 i ovennævnte beretning, hvorefter Regionsudvalgets administration i forbindelse med en efterfølgende kontrol konstaterede, at de beløb, der blev godtgjort medlemmerne af en national delegation for rejseudgifter (flybilletter) på grundlag af håndskrevne fakturaer, i gennemsnit var 83 % højere end den pris, flyselskabet skulle have for den pågældende billet;

               14.

               bemærker, at Regionsudvalgets administration derefter indledte en bred undersøgelse, som blev afsluttet i juli 2007, og hvis resultater efter Revisionsrettens mening ikke påviser, at der var belæg for de beløb, der blev betalt i administrationsomkostninger;

               15.

               bemærker med tilfredshed, at Regionsudvalget har gjort yderligere refusioner afhængige af, at en række betingelser overholdes, og har suspenderet alle godtgørelser på grundlag af rejsedokumenter, der er erhvervet under tidligere ordninger; glæder sig over, at Regionsudvalget som forebyggende foranstaltning har underrettet OLAF om udviklingen i den efterfølgende kontrol og de foranstaltninger, Regionsudvalgets administration har vedtaget;

               16.

               bemærker, at den interne revision af lønoverførsler, der blev afsluttet i 2006, og som omfattede en tilbundsgående undersøgelse af alle eksisterende overførsler, påviste, at der var svagheder, hvad angår princippet om adskillelse af funktioner på dette område (initiativfunktioner og intern kontrol), og at kontrolmiljøet skulle have været prioriteret højere i betragtning af den faktiske risiko; bemærker endvidere, at en opfølgning af den interne revisors anbefalinger blev gennemført i februar 2007; henstiller til Regionsudvalgets administration at sikre fuldstændig gennemførelse af samtlige revisionsanbefalinger;

               17.

               bemærker, at OLAF efter en undersøgelse for otte overførslers vedkommende fastslog, at de ikke var i overensstemmelse med vedtægtsbestemmelserne, og anbefalede, at de uberettiget udbetalte beløb tilbagesøgtes hos de pågældende tjenestemænd; bemærker med tilfredshed, at alle tilbagesøgninger var afsluttet i begyndelsen af 2007; bemærker endvidere, at OLAF, hvad angår seks medlemmer af personalet, anbefalede, at der blev indledt disciplinære foranstaltninger, og at sagerne, for fems vedkommende, blev overdraget til de belgiske myndigheder;

               18.

               bemærker, at Regionsudvalgets ansættelsesmyndighed efter anmodning fra de belgiske myndigheder ophævede de pågældende tjenestemænds immunitet den 6. juli 2007, så de kunne afhøres af myndighederne; bemærker endvidere, at Regionsudvalgets administration til dato ikke har modtaget oplysninger om, hvorvidt de belgiske myndigheder agter at følge sagerne op;

               19.

               bemærker med tilfredshed, at der blev iværksat en administrativ undersøgelse på foranledning af Regionsudvalgets generalsekretær, og at denne blev gennemført af en tidligere vicegeneraldirektør i Kommissionen; understreger, at i to af de fem tilfælde, hvor sagerne blev forelagt myndighederne, vedtog Regionsudvalgets ansættelsesmyndighed at indlede disciplinærsager; erfarer, at der ifølge vedtægten ikke kan træffes nogen endelig afgørelse i disciplinærsagerne, før de belgiske domstole har afsagt endelig dom;

               20.

               bemærker, at ansættelsesmyndigheden i tre andre sager vil træffe afgørelse om indledningen af disciplinære foranstaltninger, så snart den har modtaget de nødvendige oplysninger om, hvorledes de belgiske myndigheder agter at følge sagerne op; bemærker endvidere, at ansættelsesmyndigheden i et andet tilfælde, som OLAF ikke har forelagt de belgiske myndigheder, på linje med anbefalingerne i den administrative undersøgelse har vedtaget at give de pågældende tjenestemænd en advarsel; gentager sin anmodning om en streng retsforfølgelse i alle sager, hvor der kan påvises svigagtige handlinger;

               21.

               anmoder Regionsudvalget om at overveje passende disciplinære foranstaltninger, såfremt resultatet af de verserende sager ved de kompetente domstole gør dette påkrævet;

               22.

               bemærker med tilfredshed, at der ikke længere er specifikke problemer i Regionsudvalget, hvad angår ansættelse, og at udvalget næsten udnytter sin fulde kvote som aftalt med de øvrige institutioner.

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 273 af 15.11.2007, s. 1.

      (4)  EUT C 274 af 15.11.2007, s. 130.

      (5)  EFT L 248 af 16.9.2002, s. 1.